Translate the text from Welsh to English.



 
Mae pob gaeaf yn anodd i'n cydweithwyr iechyd a gwasanaethau cymdeithasol, ond mae COVID\-19 yn ychwanegu her newydd, felly rydym yn paratoi at aeaf heb ei debyg. 


Wythnos diwethaf, cyhoeddais y 'Cynllun Diogelu ar gyfer y Gaeaf' ym maes Iechyd a Gofal Cymdeithasol yng Nghymru. Mae'r cynllun hwn yn adeiladu ar y dull pedwar niwed sydd wedi bod yn sail ar gyfer ein trefniadau cynllunio presennol ym maes iechyd a gofal cymdeithasol hyd yma:


* Niwed o COVID\-19 ei hun
* Niwed o system GIG a gofal cymdeithasol sydd wedi’i gorlethu
* Niwed o leihad mewn gweithgarwch nad yw’n gysylltiedig â COVID\-19
* Niwed o gamau / cyfyngiadau cymdeithasol ehangach


Cynllun cyffredinol Llywodraeth Cymru sy'n disgrifio'r blaenoriaethau hyd at fis Mawrth 2021 yw'r Cynllun Diogelu ar gyfer y Gaeaf. Mae'n amlinellu cyfres o gamau y bydd angen i randdeiliaid ar draws y gwasanaethau cyhoeddus, ynghyd â phartneriaid yn y sector annibynnol a'r trydydd sector, defnyddwyr gwasanaethau, gofalwyr a'r cyhoedd, eu cymryd i sicrhau ein bod ni i gyd yn chwarae ein rhan i ddiogelu Cymru.


https://llyw.cymru/cynllun\-diogelur\-gaeaf\-ar\-gyfer\-iechyd\-gofal\-cymdeithasol\-2020\-i\-2021


https://gov.wales/winter\-protection\-plan\-health\-and\-social\-care\-2020\-2021


Ar ôl cyhoeddi’r Cynllun Diogelu ar gyfer y Gaeaf wythnos diwethaf, gofynnais i Brif Weithredwr GIG Cymru roi canllawiau technegol i sefydliadau’r GIG. Mae'r gofynion penodol ar gyfer y chwe mis nesaf wedi'u gosod yn Fframwaith Gweithredu GIG Cymru Chwarter 3/Chwarter 4 2020\-21\. Mae angen inni sicrhau cydbwysedd rhwng gweithgarwch COVID\-19 a gweithgarwch arall, ac mae'r fframwaith yn gosod y cyd\-destun y mae angen i sefydliadau'r GIG gynllunio ar gyfer y gaeaf oddi mewn iddo.


Gofynnwyd i'r GIG lunio'r cynlluniau hyn erbyn 19 Hydref a byddant yn cael eu cyhoeddi gan sefydliadau yn unol â'u systemau llywodraethu arferol. Diben y cynlluniau yw i sefydliadau'r GIG eu defnyddio eu hunain i lywio penderfyniadau'r Bwrdd o ran camau sydd angen eu cymryd i leihau risgiau, mynd i'r afael â nhw a darparu gwasanaethau yn effeithiol yn ystod y gaeaf. Byddant hefyd o gymorth ar gyfer cynlluniau a phenderfyniadau rhanbarthol a chenedlaethol.


Rwyf wedi'i gwneud yn glir na ddylai cynlluniau Chwarter 3/4 fod yn set o gynlluniau 'newydd'; rhaid iddynt adeiladu ar y broses gynllunio chwarterol y mae GIG Cymru wedi'i dilyn hyd yma, gan hefyd lywio'r cyfnod cynllunio hwy hyd at fis Mawrth 2021\. Wrth inni baratoi’n ofalus ar gyfer y chwe mis nesaf hyn, bydd hi’n heriol sicrhau y bydd ein cynlluniau wrth gefn, gan gynnwys ar gyfer y gaeaf a phontio o'r UE, yn darparu'r sylfaen angenrheidiol i'n cynnal hyd at wanwyn 2021\. 


Mae Fframwaith Gweithredu Chwarter 3/Chwarter 4 yn cynnwys mwy o ofynion technegol a gofynion gweithgarwch na'r fframweithiau blaenorol ac fe'i cefnogir gan set ddata ofynnol. Mae Fframwaith Chwarter 3/Chwarter 4 yn cwmpasu ystod o feysydd gan gynnwys:


* Cynlluniau atal ac ymateb lleol, gan gynnwys Profi, Olrhain, Diogelu
* Gwasanaethau hanfodol
* Gofal sylfaenol a chymunedol
* Gofal brys ac argyfwng
* Gweithio gyda phartneriaid
* Cynlluniau o ran capasiti
* Cynlluniau gweithredol ar gyfer y gweithlu
* Cynlluniau ariannol


Does dim gofyniad i gynlluniau Chwarter 3/Chwarter 4 ddyblygu’r hyn y cynlluniwyd eisoes ar ei gyfer, ond dylent fod yn gyson â chynlluniau atal ac ymateb lleol. Disgwylir i gynlluniau Chwarter 3/Chwarter 4 gynnwys crynodeb o’r prif oblygiadau, cerrig milltir a risgiau.


Mae gwasanaethau hanfodol yn bwysig. Mae angen sicrhau y gall pobl ledled Cymru ddefnyddio gwasanaethau os yw'n achos brys ac yn peryglu eu bywyd neu'n cael effaith ar eu bywyd, yn ogystal â gwasanaethau ar gyfer achosion a allai, heb ymyrraeth amserol, arwain at niwed yn fwy hirdymor megis cynnal rhaglenni brechu. I wneud hynny'n ddiogel, bydd angen cynllunio a sicrhau cyflenwadau digonol o gyfarpar diogelu personol, meddyginiaethau, gwaed, nwyddau traul a chyflenwadau eraill sy'n angenrheidiol i drin pobl a lliniaru risgiau COVID\-19\.


Wrth inni barhau i adfer y system iechyd, mae gwersi gwerthfawr i’w dysgu o’r trawsnewid cyflym sydd wedi bod ers dechrau’r pandemig. Dylai’r gwersi hyn siapio’r broses o ailosod ac adfer gofal sylfaenol a chymunedol dros yr wythnosau a’r misoedd nesaf. Rhaid inni barhau i sefydlu egwyddor ‘gofal yn nes at y cartref’ yn y system iechyd drwyddi draw. Heb hyn, mae perygl y byddwn yn ailsefydlu ffyrdd o weithio a oedd gennym cyn COVID\-19\.


Rydym hefyd yn cydnabod y galw mawr sydd ar ofal brys ac argyfwng yn ystod misoedd y gaeaf, yn sgil damweiniau oherwydd tywydd oerach a chyflyrau anadlol a chyflyrau eraill sy'n cynyddu ar yr adeg hon o'r flwyddyn. Bydd Model Mynediad newydd Cymru ar gyfer gofal mewn argyfwng, gan gynnwys 'cysylltu'n gyntaf', yn cael ei gyflwyno. Cefnogir hyn gan y chwe amcan ar gyfer gofal brys ac argyfwng a gafodd eu datblygu gyda chymorth cyngor clinigol cadarn.


Mae gweithio gyda phartneriaid yn allweddol. Nid yw'r gymuned iechyd a gofal cymdeithasol yn cael ei chynnal gan un sefydliad ar ei ben ei hun ond yn hytrach gan lawer o wasanaethau i ddarparu gofal integredig. Mae bwriad sy'n gyson â *Cymru Iachach* yn amlwg o hyd ac rydym wedi cynnal y nodwedd graidd hon. Felly, er y bydd y cynlluniau GIG hyn yn canolbwyntio ar fanylion yr hyn sydd angen ei wneud, bydd hefyd angen iddynt adlewyrchu'r cymorth maent yn ei roi i sefydliadau eraill ac yn ei gael ganddynt, gan gynnwys awdurdodau lleol, y trydydd sector a'r sector annibynnol.


Mae COVID\-19 yn dal yn bresennol ac mae'r bygythiad yn cynyddu wrth i'r hydref ddynesu. Mae gwaith modelu a chyngor yn awgrymu bod angen inni gynllunio ar gyfer 5000 o welyau acíwt ychwanegol a 350 o welyau gofal critigol ychwanegol ledled Cymru y gaeaf hwn. Bydd rhai o'r gwelyau hyn yn cael eu darparu mewn ysbytai maes, tra bydd eraill yn cael eu darparu drwy ehangu safleoedd ysbyty. Rwyf am i sefydliadau ddangos eu capasiti 'ymchwydd' yn lleol ac yn rhanbarthol, gyda chymorth capasiti cadarn o ran y gweithlu.


Fis Mai eleni, cyhoeddodd Llywodraeth Cymru £495m o gyllid ar gyfer y gyllideb iechyd a gofal cymdeithasol i reoli'r ymateb i COVID\-19\. Fis Awst, cyhoeddodd y Gweinidog Iechyd a Gwasanaethau Cymdeithasol a'r Gweinidog Cyllid a'r Trefnydd becyn cyllid sefydlogi, gwerth £800m pellach, i'r GIG er mwyn darparu sicrwydd ariannol o ran amlen adnoddau'r GIG ar gyfer gweddill y flwyddyn ariannol hon.


O blith y cyfanswm cyllid hwn, sef tua £1\.3bn, mae £451m wedi'i ddyrannu ar gyfer costau’r flwyddyn ariannol hon hyd yma o ran staffio, paratoi ysbytai maes, profion, cyfarpar diogelu personol a defnydd o'r sector annibynnol. Bydd gweddill y cyllid sydd ar gael nawr yn cael ei ddefnyddio i gefnogi blaenoriaethau cenedlaethol a chynlluniau lleol.







Translation:


 
Winter for our health and social services colleagues is always difficult, however, the occurrence of COVID\-19 has added a further dimension, so we are preparing for a winter like no other. 


Last week I published the ‘Winter Protection Plan’ for Health and Social Care in Wales. This is a plan which builds on the four harms approach which we have used to underpin our existing planning arrangements with health and social care to date:


* Harm from COVID\-19 itself
* Harm from overwhelmed NHS and social care system
* Harm from reduction in non COVID\-19 activity
* Harm from wider societal actions/ lockdown


The Winter Protection Plan is the Welsh Government’s overarching plan which describes the priorities until March 2021\. It is underpinned by a range of actions which stakeholders across public services, together with partners in the independent and third sectors, as well as service users, carers and the wider public, will need to take to ensure we all play our part to keep Wales safe.


English: Winter protection plan for health and social care 2020 to 2021


Welsh: Cynllun diogelu’r gaeaf ar gyfer iechyd a gofal cymdeithasol 2020 i 2021


Following the publication of the Winter Protection Plan last week, I have asked the Chief Executive of NHS Wales to issue technical guidance to NHS organisations. The specific requirements for the next six months are set in the NHS Wales Operating Framework Quarter 3/Quarter 4 2020\-21\. We need to ensure the balance is right between COVID\-19 and non COVID\-19 activity and the framework sets the context within which NHS organisations need to plan for the winter ahead.


The NHS has been asked to prepare these plans by 19 October and these will be published by organisations following their usual governance mechanisms. These plans are for the NHS organisations themselves to use to inform Board decisions around actions needed to minimise and address risks and deliver services effectively over the winter period. They will also be helpful to inform regional and national planning and decision making.


I have been clear that Quarter 3/4 plans should not be a set of ‘new’ plans; they must build on the quarterly planning discipline which NHS Wales has so far adopted, but inform the longer period of planning until March 2021\. As we move cautiously into this next six months it will be challenging to ensure our contingency planning, including winter and EU transition, will provide the foundation needed to take us through to spring 2021\.  


The Quarter 3/Quarter 4 Operating Framework contains more technical and activity requirements than previous frameworks and it is supported by a minimum data set. The Quarter 3/ Quarter 4 Framework covers range of areas including:


* Local prevention and response plans, including Test, Trace and Protect.
* Essential Services
* Primary and Community Care
* Urgent and emergency care
* Working with partners
* Capacity plans
* Operational workforce plans
* Finance plans


There is no requirement for the Quarter 3/Quarter 4 plans to duplicate what has already been planned for, but they should be aligned to local prevention and response plans. The expectation is for the Quarter 3/Quarter 4 plans to contain a summary of the main implications, milestones and risks.


Essential services are important. There is a need to ensure that people across Wales can access services if they are urgent and life threatening or life impacting as well as services that without timely intervention could result in harm over the longer term such as maintaining vaccination programmes. To do so safely will require planning and ensuring sufficient stocks of PPE, medicines, blood, consumables and other supplies, necessary to treat people and mitigate the risks of COVID\-19\.


As we progress the recovery of the health system, there are valuable lessons from the rapid transformation that has occurred since the start of the pandemic that should shape the re\-set and recovery of primary and community care over coming weeks and months. We must continue to embed the principle of ‘care closer to home’ across the whole health system. Without this there is a risk that we re\-instate pre\-COVID ways of working.


We also recognise that urgent and emergency care is in great demand during the winter months, both with accidents due to colder weather and respiratory and other conditions which are exacerbated at this time of year. The new Welsh Access Model for emergency care, including ’contact first’, will be introduced and this is supported by the six goals for urgent and emergency care which have been developed with, and supported by, strong clinical advice.


Working with partners is key. The health and social care community is not run by one organisation alone but rather a range of services to provide integrated care. *A Healthier Wales* intention is still evident and we have retained this core feature. So these NHS plans, while focusing on the detail of what needs to be done, also need to reflect the support they give to, and receive from, other organisations, including local authorities and the third and independent sectors.


COVID\-19 is still present and the threat is growing as we approach the autumn. Modelling and advice suggest we need to plan for an extra 5000 acute beds and 350 critical care beds across Wales this winter. Some of these beds will be provided in field hospitals, others in extending hospital sites. I am looking for organisations to demonstrate their ‘surge’ capacity locally and regionally, supported by robust workforce capacity.


In May this year, the Welsh Government announced funding of £495m for the Health and Social Services budget to manage the COVID\-19 response. In August Ministers for Health \& Social Services and Finance \& Trefnydd announced a further £800m stabilisation funding package for the NHS to provide funding certainty on the NHS resource envelope for the rest of this financial year.


Of this total funding of c£1\.3bn, £451m has been allocated in relation to costs incurred to date this financial year on staffing, field hospital set\-up, testing, personal protection equipment (PPE) and use of the independent sector. The balance of available funding will now be deployed in support of national priorities and local plans.